ناس کورد-
تەندروستیی کەرکوک دامەزراندنى 174 دەرچووى بەشە پزیشکییەکانى زانکۆکانى عێراق و هەرێمى لە کەرکوک ڕایگەیاند بە مەبەستى کارکردن لە نەخۆشخانە و ناوەندە تەندروستییەکان.
بەپێی نوسراوێکى تەندروستیی کەرکوک کە وێنەیەکى دەست "ناس کورد" کەوتووە، لەسەر بنەماى فەرمانى وەزارەتى تەندروستیی عێراق، بڕیاردراوە بە دامەزراندنى ئەو 174 دەرچووە.
ئاماژە بەوەشکراوە، دەرچووە نوێیەکان بۆ ماوە ساڵێک لەژێر چاودێریدا دەبن و موچەى بنەڕەتیان 296 هەزار دینارە.